Κύπελλο Ελλάδος καλαθοσφαίρισης γυναικών 2024-2025

Το Κύπελλο Ελλάδος Καλαθοσφαίρισης Γυναικών αποτελεί τη σημαντικότερη διοργάνωση γυναικείας καλαθοσφαίρισης στην Ελλάδα που διεξάγεται με σύστημα απλού αποκλεισμού και στην οποία συμμετέχουν ομάδες περισσότερων του ενός αγωνιστικού επιπέδου της πυραμίδας Πρωταθλημάτων της χώρας. Το **Κύπελλο Ελλάδος της αγωνιστικής περιόδου 2024-25** σηματοδοτεί την πάροδο 30 ετών από τη έναρξη του θεσμού το φθινόπωρο του 1995, ωστόσο επισήμως αποτελεί την 28η διοργάνωση. Διοργανώντρια αρχή είναι η Ελληνική Ομοσπονδία Καλαθοσφαίρισης. Η αγωνιστική δράση ξεκίνησε στις 15 Σεπτεμβρίου 2024 και ολοκληρώθηκε με τη διεξαγωγή Final-4 το διήμερο 15 και 16 Φεβρουαρίου 2025. Κυπελλούχος αναδείχθηκε ο Ολυμπιακός Πειραιώς, ο οποίος επικράτησε του Π.Α.Σ. Γιάννινα στον τελικό με 59-51. 

## Λεπτομέρειες διεξαγωγής
Την περίοδο 2024-25 δικαιούνταν να δηλώσουν συμμετοχή στο Κύπελλο Ελλάδος τα σωματεία που συνθέτουν το δυναμικό της Α1 Εθνικής και Α2 Εθνικής Κατηγορίας Γυναικών. Η σύμμετοχή των σωματείων της Α1 Εθνικής ήταν υποχρεωτική, ενώ εκείνων της Α2 Εθνικής προαιρετική. 

Οι αγώνες θα διεξαχθούν με σύστημα απλού αποκλεισμού (knock out), δηλαδή οι ηττημένοι των αγώνων θα αποκλείονται οριστικά από τη συνέχεια της διοργάνωσης. Για την ανάδειξη της Κύπελλούχού Ομάδας θα πραγματοποιηθούν οι παρακάτω φάσεις:
* **Α' Φάση**: Στην Α' Φάση θα διαγωνιστούν εθελοντικά σωματεία της Α2 Εθνικής Κατηγορίας, με τις ομάδες να ομαδοποιούνται βάσει γεωγραφικών κριτηρίων.
* **Β' Φάση** ή «Φάση των 16»: Στη Β' Φάση θα λάβουν μέρος τα τέσσερα σωματεία της Α2 Εθνικής που θα ξεπεράσουν επιτυχώς την Α' Φάση, καθώς και τα 12 σωματεία που συνθέτουν το δυναμικό της Α1 Εθνικής Κατηγορίας.
* **Γ' Φάση** ή «Φάση των 8»: Στη Γ' Φάση θα λάβουν μέρος τα σωματεία που ξεπεράσουν επιτυχώς τη Β' Φάση. Στους αγώνες που θα προκύψει διασταύρωση ομάδων διαφορετικής Κατηγορίας, γηπεδούχος ανεξαρτήτως κλήρωσης θα είναι η ομάδα της χαμηλότερης Κατηγορίας.
* **Δ' Φάση** ή «Φάση του Final-4»: Στη Δ' Φάση θα διεξαχθούν σε ουδέτερο γήπεδο δύο Ημιτελικοί, με τους νικητές να αναμετρώνται μία ή δύο μέρες μετά στο Μεγάλο Τελικό για τον τίτλο του Κυπελλούχου της χρονιάς.

Η κλήρωση των Φάσεων Α' και Β' έλαβε χώρα στην Αθήνα στις 24 Ιουλίου 2024.

## Προκριματική Φάση
Στη Α' Φάση μπήκαν στην κληρωτίδα 15 από τα 27 σωματεία της Α2 Εθνικής Κατηγορίας, χωρισμένα σε δύο Ομίλους βάσει γεωγραφικών κριτηρίων. Βάσει της προκύρηξης η δήλωση συμμετοχής ήταν εθελοντική, ωστόσο, αν μια ομάδα που δήλωσε συμμετοχή εν τέλει αποσυρόταν, θα είχε υποστεί αφαίρεση βαθμών από το Πρωτάθλημα.

## Τελική Φάση
Στη Φάση αυτή συμμετέχουν τα 4 σωματεία της Α2 Εθνικής Κατηγορίας που προκρίθηκαν από τις προηγούμενες αγωνιστικές, από κοινού με τα 12 σωματεία της Α1 Εθνικής. Η κλήρωση για το Final-4 πραγματοποιήθηκε στις 20 Ιανουαρίου 2025. Θα λάβει χώρα στο Κλειστό Γυμναστήριο «Δύο Αοράκια» στο Ηράκλειο Κρήτης, σε συνδιοργάνωση με το Final-8 του Κυπέλλου Ανδρών. Την τηλεοπτική μετάδοση των αγώνων θα καλύψει η ΕΡΤ.





## Σημειώσεις
* Η ομάδα του Εύνικου δήλωσε στη διάρκεια του καλοκαιριού του 2024 πως θα συμμετάσχει τόσο στο Πρωτάθλημα της Α1 Εθνικής όσο και στο Κύπελλο Ελλάδος. Ωστόσο το Σεπτέμβριο απέστειλε στην Ομοσπονδία έγγραφο απόσυρσης από αμφότερες τις διοργανώσεις. Σαν αποτέλεσμα, ο αντιπαλός της στη «Φάση των 16», ο Πρωτέας Βούλας, προκρίθηκε άνευ αγώνος. 

## Παραπομπές


## Εξωτερικοί σύνδεσμοι

* «Πανόραμα Αποτελεσμάτων Κυπέλλου Ελλάδος Γυναικών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Πρόγραμμα και Αποτελέσματα Κυπέλλου Ελλάδος Γυναικών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Κορυφαίοι Σκόρερ Κυπέλλου Ελλάδος Γυναικών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Ρεκόρ Κυπέλλου Ελλάδος Γυναικών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Στατιστικά Αγώνων Κυπέλλου Ελλάδος Γυναικών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Πρόγραμμα και Αποτελέσματα Κυπέλλου Γυναικών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Ειδική Προκήρυξη Κυπέλλου Ελλάδας Γυναικών Αγωνιστικής Περιόδου 2024-2025», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης, 11 Ιουλίου 2024. Ανακτήθηκε 21 Αυγούστου 2024. 
* «Τροποποιητική Ειδική Προκήρυξη Κυπέλλου Ελλάδας Γυναικών Αγωνιστικής Περιόδου 2024-2025», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης, 23 Ιουλίου 2024. Ανακτήθηκε 21 Αυγούστου 2024. 

Γυναικων 2024 2025
Κυπελλο Ελλαδος Γυναικων
Κυπελλο Ελλαδος Γυναικων